Henricus prepositus de Ursens dedit Deo et Sancte Marię Cistercii fratribusque ibidem inperpetuum Deo servientibus quicquid habebat in territorio Lastricii in terris, pratis, silvis et aquis. Quod donum uxor eus Regina eorumque filii Hugo et Petrus et soror horum minor filii quoque prioris natu Hugonis uxor presentibus his testibus laudaverunt : Hugone de Balauin, Hudetlone de Fangeio, Petro de Rubeo Monte, Philiberto de Chalgeio, Achardo de Ursens, Girberto et Walterio fratre eius sacerdote predicti prepositi nepotibus. Dederat autem aliquando idem Henricus predictę Cistercii ęcclesię quicquid habebat in territorio Ambiliacensi in terris, pratis, silvis et aquis. Quod donum eodem die ab ipso Henrico recognitum et prefatę ecclesię laudatum est nichilominus hoc uxore eius et predictis eorum filiis et filia et uxore Hugonis laudantibus et coram prefatis testibus. Ambo hec dona ipso die laudavit frater sepedicti Henrici Paganus sacerdos et coram hisdem testibus.